Legend of Kepakailiula. 391 



Walii a Makolea: "E uwe aku ana au ia oe no kuu niinamina i ka make i kuu kane, ia 

 Kakaalaneo, aole e hala kana ihe, i ka pua niauu, i ka naonao, i ka uku lele, aole hoi ou 

 he aka nui kou." I aku o Kepakailiula i kana olelo kaena, a hooio, penei: 



He hua kona, he hua ko'u, 

 He laho kona, he laho ko'u, 

 He kane ia, he kane au, 

 Aole i ike ia na ai a maua, 

 Nana paha na'u paha. 



Momoe iho la laua, a kani ka moa mua. Olelo aku o Kepakailiula i ka wahine. 

 "Ke hoi nei au a Hawaii, noho a hala ekolu la, alaila, hiki hou mai au. Nolaila, e 

 kukulu oe i lepa nou, a o kau poe e aloha ai e lawe mai oe maloko o ka lepa." 



Hoi aku la o Kepakailiula a pae i Kohala. Komo aku la i loko o ka hale a moe 

 iho la, a ao ae la lakou paina a pau loa. 



A pau ka paina ana, olelo aku la ia i kahi wahine uuku ana, ia Kapuaokeonaona. 

 "Ea ! he wahi olelo ka'u ia oe, o kaua wale no. He punahele no anei oe i ko makua- 

 kane?" "Ae, he punahele au. O ka'u mea e olelo aku ai, o kana ia e hana ai." "Ae, 

 e olelo aku oe i ko makuakane, e hoakoakoa i na waa a pau loa o Kohala nei, a me na 

 kanaka a pau loa, aohe mea a noho aku. Mai ka mea liilii a ka mea nui, e holo me a'u 

 i kuu huakai makaikai i Maui, a hoi mai." Ia wa lohe aku la o Kukuipahu. Holo aku 

 la na luna, ma o, maanei o Kohala a puni, mai ke kahi a hiki i ke kolu o ka la, ua ma- 

 kaukau na mea a pau loa. I ka ha o ka la, holo mai la lakou i Maui. Ma keia holo ana, 

 ua pani ia ka moana o Alenuihaha e na waa. Ua olelo ia, mai ka lae o Upolu a ka lae 

 o Kauwiki, ka paa i na waa. Ma keia holo ana, komo aku la na waa mua i Hana ma 

 Maui, i laila o Kakaalaneo kahi i noho ai me na 'Hi, a me na kanaka. 



A kokoke e lele i uka, olelo mai o Kepakailiula i na mea a pau loa: "E, i kai no 

 oukou e lana ai. Owau ke lele ae iuka, i nana ae oukou ia'u a i make au, o ke ala no 

 nei hoi ia Hawaii. Aka, i ola au, lele ae i uka." Lele aku la o Kepakailiula me kana 

 laau palau, a hele aku la i ke one maka, a ke one maloo, a hala ia a ka pohuehue, 

 ka alaalapuloa. Ku ana o Kakaalaneo me na ihe elua. Hookahi o ka lima hema, 

 hookahi o ka lima akau. Mai ka lele ana aku a Kepakailiula, a kona ku ana me Ka- 

 kaalaneo, uwa na kanaka o uka, i ke kanaka maikai o Kepakailiula. A o kekahi poe 

 hoi, uwe lakou no ka make ia Kakaalaneo. 



